อย่ากะพริบ
อย่ากะพริบตาเชียวคุณเอ๋ย...
13 พ.ย. 2555

อย่ากะพริบตาเชียวคุณเอ๋ย...
เรื่องค่าปรับการนำเข้าบุหรี่กำลังเข้าไคลแมกซ์
แทมมี แชน ผู้จัดการทั่วไป ฟิลลิป มอร์ริส สาขาประเทศไทย บอกว่า คณะกรรมการพิจารณาอุทธรณ์กรมศุลกากร ซึ่งมีอธิบดีกรมศุลกากรเป็นประธาน มีคำวินิจฉัยเป็นที่สุดรับราคาสำแดงบุหรี่นำเข้าจากประเทศฟิลิปปินส์ ระหว่างปี 2549-2550 ว่าราคาสำแดงบุหรี่นำเข้าจากฟิลิปปินส์ ที่ดีเอสไอได้สอบสวนเป็นราคาที่สอดคล้องถูกต้องตามกฎหมายศุลกากรไทย อะฮ้า...
แต่ผู้แทนกระทรวงการคลังกลับบอกว่า มติคณะกรรมการพิจารณาอุทธรณ์ไม่เกี่ยวข้องกับกรณีที่ดีเอสไอยื่นฟ้องคดีสำแดงภาษีนำเข้าบุหรี่อันเป็นเท็จกับฟิลลิป มอร์ริส ที่สำแดงภาษีอากรต่ำกว่าข้อเท็จจริง 6.8 หมื่นล้านบาท
กรรมการอุทธรณ์เห็นด้วยว่าการสำแดงราคานำเข้าบุหรี่ของฟิลลิป มอร์ริส จากฟิลิปปินส์ 210 ใบ ขนถูกต้อง
แต่กรณีการนำเข้าบุหรี่จากอินโดนีเซีย 180 ใบ คณะกรรม การพิจารณาอุทธรณ์ไม่รับตามราคาที่สำแดง ต้องมีการจ่ายเพิ่มตามราคาที่เจ้าหน้าที่เห็นชอบ
ใครถูก ใครผิด...ต้องติดตาม